1પ જુલાઈથી સાવરકુંડલા તાલુકામાં વરસાદનું પ્રમાણ દિનપ્રતિદિન ઓછું થયું. 1પ જુલાઈથી 1પ ઓકટોબર સુધીમાં આ તાલુકામાં સદંતર વરસાદ પડયો નહી. વચ્‍ચે-વચ્‍ચે (ખેડૂતની ભાષામાં પછેડી ભીન) વરસાદ કયારેક-કયારેક આવતો રહૃાો જેને કારણે જમીનમાં સતત ભેજનું પ્રમાણ ઘટતું રહૃાું. ત્રણ માસ સતત વરસાદ ન પડવાને કારણે શીંગ, કપાસ અને અન્‍ય પાકોને છોડની વૃઘ્‍ધિ થઈ નહી. શીંગ, તલ, કઠોળ એ 90 દિવસનો મુદતી પાક છે જેને કારણે તેના પર જે ફુલ અને શીંગમાં સુયા ઉતરવા જોઈએ તે ઉતર્યા નહી અને શીંગ, કઠોળ, ઘાસચારો સુકાઈ ગયો. આ પાક સદંતર નિષ્‍ફળ નિવડયો છે. જે ખેડૂતને કુવા અને બોરની સવલત હોય તે ખેડૂતોએ પાકને બચાવવા માટે રાત-દિવસ મહેનત કરી પરંતુ વીજળીનો અભાવ, રોજ, ભુંડ અને હિંસક પ્રાણીઓના ભયને કારણે ખેડૂતો પુરતુ પાણી આપી શકયા નહી તેમજ હવામાં ભેજનું પ્રમાણ ઓછું રહેવાથી પાયેલા પાકમાં પણ કોઈ મોટો ફાયદો થયો નહી.